Terpsixora
Terpsixora (yun. Τερψιχόρᾱ, lat. Terpsichorē) Yunan mifologiyasına görə Zevsin doqquz qızından (muzalardan) biri, rəqs muzasıdır. Əsasən təbəssümlü gənc qadın kimi, bəzən rəqs edərkən, əksər hallarda isə oturaq vəziyyətdə lira çalarkən təsvir edilmişdir. Atributları: bir əlində lira. digər əlində isə mizrab; başında çələng. Sirenin və müğənni (nəğməkar) Linin anası sayılır.